Babelscape/SREDFM huggingface dataset:
Παύλος Γύπαρης

Ο Παύλος Γύπαρης (1882 - 22 Ιουλίου 1966) υπήρξε στρατιωτική προσωπικότητα της νεώτερης ελληνικής ιστορίας. Συμμετείχε σε διάφορες ένοπλες συγκρούσεις του πρώτου μισού του εικοστού αιώνα: Μακεδονικό Αγώνα, Α΄ Βαλκανικό Πόλεμο, Α΄ Παγκόσμιο Πόλεμο, Β΄ Παγκόσμιο Πόλεμο.

Κατά τη διάρκεια του Εθνικού Διχασμού, δημιούργησε και καθοδήγησε τα «Δημοκρατικά Τάγματα Ασφαλείας», ως απάντηση στους «Επίστρατους» του Ιωάννη Μεταξά. Τα Δημοκρατικά Τάγματα ήταν υπεύθυνα για τη δολοφονία του Ίωνα Δραγούμη.
Αχιλλέας Αθανασούλας

Ο Αχιλλέας Αθανασούλας (1 Ιουλίου 1940 – 18 Μαΐου 2016) ήταν παλαίμαχος Έλληνας ποδοσφαιριστής. Γεννήθηκε την 1η Ιουλίου 1940 στην Πλατανούσσα του νομού Ιωαννίνων. Αγωνίστηκε ως επιθετικός μέσος όλη τη δεκαετία του ’60 στην Α΄ Εθνική στoν Πανιώνιο, με τον οποίο έπαιξε σε δύο τελικούς του Κυπέλλου Ελλάδος το 1961 και το 1967. 

Ξεκίνησε την καριέρα του σε ηλικία 16 ετών, το 1956, στην Β' ομάδα της Δάφνης. Το 1960 άρχισε να παίζει στην Α' ομάδα του Πανιωνίου δίπλα στους Σαραβάκο, Χρονόπουλο. Στις 3 Οκτωβρίου 1960 πέτυχε το παρθενικό του γκολ στην Α΄ εθνική, στη νίκη με 4-1 επί του Εθνικού κατά την 3η αγωνιστική του πρωταθλήματος. Τη σεζόν 1963-64 αναδείχθηκε πρώτος σκόρερ της ομάδας του με 11 γκολ. 

Τον Απρίλιο του 1961 αγωνίστηκε με την Εθνική Νέων στο Πανευρωπαϊκό Πρωτάθλημα στη Λισαβόνα. Τον Ιούλιο 1961 στρατεύτηκε και εντάχθηκε στην Εθνική Ενόπλων.

Το 1971-72 έκλεισε την καριέρα του στην Α΄ Εθνική. Στη συνέχεια ασχολήθηκε με εμπορικές επιχειρήσεις, χωρίς όμως ποτέ να σταματήσει να παίζει μπάλα με τους Παλαιμάχους του Πανιωνίου.

Πέθανε στις 18 Μαΐου του 2016 από επιπλοκές της νόσου Πάρκινσον.
(225272) 2009 SE76

O (225272) 2009 SE76 είναι ένας αστεροειδής της Κύριας ζώνης αστεροειδών. Η ανακάλυψη του έγινε από το πρόγραμμα Σπέισγουοτς στο Εθνικό Αστεροσκοπείο Κιττ Πικ στην Αριζόνα, στις 17 Σεπτεμβρίου του 2009.
(225274) 6781 P-L

O (225274) 6781 P-L είναι αστεροειδής της Κύριας ζώνης αστεροειδών. Η ανακάλυψη του έγινε από τους Cornelis Johannes van Houten, Ingrid van Houten-Groeneveld και Tom Gehrels στην Κομητεία Σαν Ντιέγκο, της Καλιφόρνια, στις 24 Σεπτεμβρίου του 1960.
(225270) 2009 SF30

O (225270) 2009 SF30 είναι ένας αστεροειδής της Κύριας ζώνης αστεροειδών με μέση απόσταση από τον Ήλιο 2,25 ΑΜ και εκκεντρότητα 0,205. Το απόλυτο μέγεθός του είναι 17,6. Η ανακάλυψη του έγινε από το Σπέισγουοτς έργο στο Εθνικό Αστεροσκοπείο Κιττ Πικ στην Αριζόνα, στις 16 Σεπτεμβρίου του 2009.
(225275) 6890 P-L

O (225275) 6890 P-L είναι αστεροειδής της Κύριας ζώνης αστεροειδών. Η ανακάλυψη του έγινε από τους Cornelis Johannes van Houten, Ingrid van Houten-Groeneveld και Tom Gehrels στην Κομητεία Σαν Ντιέγκο, της Καλιφόρνια, στις 24 Σεπτεμβρίου του 1960.
225276 Λεΐτος

O 225276 Λεΐτος (Leïtos) (προσωρινή ονομασία: 1436 T-2) είναι ένας αστεροειδής της Τρωικής Ομάδας του Δία. Η ανακάλυψή του έγινε από τους Cornelis Johannes van Houten, Ingrid van Houten-Groeneveld και Tom Gehrels από το Αστεροσκοπείο του Πάλομαρ (Καλιφόρνια), στις 29 Σεπτεμβρίου 1973.
Πλειστοάνακτας

Ο Πλειστοάνακτας (αρχαία: Πλειστώναξ και Πλειστοάναξ), γιος του στρατηγού Παυσανία του νικητή των Περσών στις Πλαταιές, υπήρξε κατά διαστήματα βασιλιάς της Σπάρτης για συνολικά περίπου 33 χρόνια (458-445 και 428 ή 426-408) και είναι γνωστός για τη συμβολή του στις προσπάθειες ειρήνευσης με την Αθήνα, αλλά και για δύο σημαντικά σκάνδαλα. Αυτά, αν και δεν είναι απόλυτα τεκμηριωμένα ιστορικά, αφορούσαν πάντως το μεν ένα δωροληψία το δε άλλο, αντιθέτως, δωροδοκία.
Γιάννης Γιαννακόπουλος

Ο Γιάννης Γιαννακόπουλος (1945-2009) ήταν Έλληνας ποδοσφαιριστής που αγωνίστηκε τις δεκαετίες ’50 και ’60 ως αριστερός επιθετικός και μέσος. Έχει το ρεκόρ του νεότερου παίκτη που μετείχε στην Α΄ Εθνική με τoν Πανιώνιο. Υπήρξε διεθνής με την Εθνική Νέων.
Στάδιο Νέας Σμύρνης

To Στάδιο Νέας Σμύρνης γνωστό και ως Γήπεδο Πανιωνίου, κτίστηκε το 1939, επεκτάθηκε σε διάφορες περιόδους και ανακαινίστηκε το 2003. Βρίσκεται στη Νέα Σμύρνη, στην οδό Ιωάννου Χρυσοστόμου 1, τέσσερα χιλιόμετρα νότια του κέντρου της Αθήνας. Αποτελεί την έδρα του Πανιωνίου Γυμναστικού Σύλλογου Σμύρνης και ανήκει στο ερασιτεχνικό του τμήμα. Έχει χωρητικότητα 11.115 καθήμενων θεατών.
Πλείσταρχος

Ο Πλείσταρχος (... - 459 π.Χ.) ήταν βασιλιάς της Σπάρτης (480-459 π.Χ.). Διαδέχτηκε στο αξίωμα τον πατέρα του Λεωνίδα Α' αμέσως μετά το θάνατο αυτού στις Θερμοπύλες, αλλά ουσιαστικά βασίλεψε ελάχιστα. Ως νήπιο επιτροπευόταν στο θρόνο από τον εξάδελφό του Παυσανία και λίγο καιρό αφότου ενηλικιώθηκε (άγνωστο πότε ακριβώς) πέθανε τo 458/459 απρόσμενα και κάτω από αδιευκρίνιστες συνθήκες.
Time

μικρογραφία|250px|Το πρώτο τεύχος του περιοδικού Time με εικονιζόμενο τον Joseph G. Cannon (3 Μαρτίου, 1923)
Το Time (αγγλική προφορά: "τάιμ", "Χρόνος") είναι εβδομαδιαίο αμερικανικό ειδησεογραφικό περιοδικό. Εμφανίστηκε τον Μάρτιο του 1923. Η κυκλοφορία του προσεγγίζει τα 3½ εκατομμύρια πωλήσεις ανά τεύχος. Από τα μέσα του 2006, χρέη αρχισυντάκτη εκτελoύσε ο Ρίτσαρντ Στένγκελ. Η Νάνσυ Γκίμπς έχει πλέον αναλάβει την αρχισυνταξία του περιοδικού από τον Οκτώβριο του 2013. Η πιο διάσημη ενέργεια του περιοδικού είναι η ανακήρυξη κάθε χρόνο του «προσώπου της χρονιάς» όπως και της λίστας «Time 100» που συμπεριλαμβάνει τους 100 ανθρώπους με την μεγαλύτερη επιρροή στον πλανήτη.
Γκάρι Λίνεκερ

O Γκάρι Λίνεκερ ("Gary Winston Lineker", Λέστερ, 30 Νοεμβρίου 1960) είναι Άγγλος πρώην διεθνής ποδοσφαιριστής. Αγωνιζόταν ως κεντρικός επιθετικός και ήταν ένας από τους μεγαλύτερους σκόρερ του αγγλικού ποδοσφαίρου. Παραμένει έως και σήμερα ο πρώτος σκόρερ της Αγγλίας σε Παγκόσμια Κύπελλα Ποδοσφαίρου, με 10 γκολ, και ο τρίτος σκόρερ στην ιστορία της Εθνικής Αγγλίας, με 48 τέρματα. Σήμερα ασχολείται ως σχολιαστής ποδοσφαιρικών αγώνων για το BBC.
Γεωγράφος

:*"Για τον ομώνυμο αστεροειδή, δείτε 1620 Γεωγράφος."
"[[Ο Γεωγράφος]]" (1668-69) από τον [[Γιοχάνες Βερμέερ]]
Ένας γεωγράφος είναι επιστήμονας του οποίου ο τομέας μελέτης είναι η γεωγραφία, η μελέτη του φυσικού περιβάλλοντος της Γης και της ανθρώπινης κοινωνίας. Η λέξη «γεωγραφία» είναι μια μέση γαλλική λέξη που πιστεύεται ότι χρησιμοποιήθηκε για πρώτη φορά το 1540.

Αν και οι γεωγράφοι είναι ιστορικά γνωστοί ως άνθρωποι που φτιάχνουν χάρτες, η χαρτογράφηση είναι στην πραγματικότητα το πεδίο μελέτης της χαρτογραφίας, ένα υποσύνολο της γεωγραφίας. Οι γεωγράφοι δεν μελετούν μόνο τις λεπτομέρειες του φυσικού περιβάλλοντος ή της ανθρώπινης κοινωνίας, αλλά μελετούν επίσης την αμοιβαία σχέση μεταξύ αυτών των δύο. Για παράδειγμα, μελετούν πώς το φυσικό περιβάλλον συμβάλλει στην ανθρώπινη κοινωνία και πώς η ανθρώπινη κοινωνία επηρεάζει το φυσικό περιβάλλον.

Συγκεκριμένα, οι φυσικοί γεωγράφοι μελετούν το φυσικό περιβάλλον ενώ οι ανθρωπογεωγράφοι μελετούν την ανθρώπινη κοινωνία. Οι σύγχρονοι γεωγράφοι είναι οι κύριοι χρήστες του GIS (Σύστημα Γεωγραφικών Πληροφοριών ), οι οποίοι απασχολούνται συχνά από τοπικές, πολιτειακές και ομοσπονδιακές κυβερνητικές υπηρεσίες, καθώς και στον ιδιωτικό τομέα από περιβαλλοντικές και μηχανικές εταιρείες.

Οι πίνακες του Γιοχάνες Βρεμέερ με τίτλο "Ο Γεωγράφος" και "Ο Αστρονόμος" θεωρούνται αμφότεροι ότι αντιπροσωπεύουν την αυξανόμενη επιρροή και την ανάδειξη της επιστημονικής έρευνας στην Ευρώπη κατά τη στιγμή της ζωγραφικής τους το 1668–69.
Μπεν Μπερνάνκι

}}
Ο Μπεν Μπερνάνκι ("Ben Shalom Bernanke", 13 Δεκεμβρίου 1953) είναι Αμερικανός οικονομολόγος και πρώην πρόεδρος της Αμερικανικής Κεντρικής Τράπεζας, για δύο θητείες. Ο Μπερνάνκι διορίστηκε σε αυτή τη θέση από τον Πρόεδρο Τζορτζ Μπους, καθώς παλαιότερα είχε διατελέσει επικεφαλής του συμβουλίου του Προέδρου Μπους για οικονομικά θέματα. Διαδέχτηκε τον προκάτοχό του, Άλαν Γκρίνσπαν, την 1η Φεβρουαρίου 2006. Επιλέχτηκε για δεύτερη θητεία από τον Πρόεδρο Μπαράκ Ομπάμα στις 28 Ιανουαρίου 2010. Το περιοδικό Τάιμ τον ανέδειξε «Πρόσωπο της Χρονιάς» για το 2009.
Μαρία Α'

Το λήμμα Μαρία Α' μπορεί να αναφέρεται σε κάποιο από τα παρακάτω πρόσωπα:
* Μαρία Α' της Αγγλίας (18 Φεβρουαρίου 1516 – 17 Νοεμβρίου 1558) 
* Μαρία Α' της Πορτογαλίας (17 Δεκεμβρίου 1734 – 20 Μαρτίου 1816) 
* Μαρία Α' της Σκωτίας (8 Δεκεμβρίου 1542 – 8 Φεβρουαρίου 1587)
Ζαν-Πατρίκ Μανσέτ

Ο Ζαν-Πατρίκ Μανσέτ (γαλλικά: "Jean-Patrick Manchette") (19 Δεκεμβρίου 1942 - 3 Ιουνίου 1995) ήταν Γάλλος συγγραφέας, μεταφραστής, κριτικός λογοτεχνίας και σεναριογράφος. Υπήρξε μια από τις σημαντικότερες προσωπικότητες της γαλλικής αστυνομικής - νουάρ λογοτεχνίας.

Γεννημένος στη Μασσαλία με καταγωγή από τη Σκωτία, ο Μανσέτ έδωσε νέα πνοή στο γαλλικό αστυνομικό μυθιστόρημα, εισάγοντας στα έργα του τους προβληματισμούς του Μάη του '68, δημιουργώντας έτσι ένα νέο είδος αστυνομικής λογοτεχνίας, το λεγόμενο "Neo-Polar". Η αριστερή πολιτική ιδεολογία του (ήταν μέλος κομμουνιστικών οργανώσεων και αργότερα προσχώρησε στους "Καταστασιακούς" του Guy Debord) προσέδωσε στα βιβλία του έναν έντονο πολιτικοκοινωνικό χαρακτήρα, κάνοντας τον ίδιο κάτι παραπάνω από έναν απλό συγγραφέα αστυνομικών βιβλίων. Ο Μανσέτ με τα 11 συνολικά μυθιστορήματα του παρακολουθεί, σχολιάζει και επικρίνει πολλές φορές το κοινωνικό και πολιτικό γίγνεσθαι της περιόδου που ακολουθεί μετά το Μάη του '68. Ο ίδιος έλεγε χαρακτηριστικά πως το αστυνομικό "είναι μυθιστόρημα βίαιης κοινωνικής παρέμβασης".

Πέρα απ' τη λογοτεχνική του δράση, ο Μανσέτ δραστηριοποιήθηκε ως μεταφραστής, μεταφέροντας στα γαλλικά Αμερικανούς συγγραφείς, όπως οι Ντόναλντ Ε. Γουέστλεϊκ και Ρος Τόμας και το κόμικ "Watchmen" των Άλαν Μουρ και Ντέιβ Γκίμπονς. Ακόμη εργάστηκε ως σεναριογράφος για τον κινηματογράφο και την τηλεόραση και ως κριτικός λογοτεχνίας. Η μεγάλη του αγάπη για τη τζαζ (κάτι που γίνεται εύκολα αντιληπτό διαβάζοντας κανείς τα βιβλία του), τον ώθησε στο να ασχοληθεί ερασιτεχνικά με το σαξόφωνο.
Νίκος Δενδραμής

Ο Νίκος Δενδραμής (6 Δεκεμβρίου 1901 – 22 Μαΐου 1999) ήταν ένας από τους σημαντικότερους ηθοποιούς του ελληνικού θεάτρου και γνωστός ζεν πρεμιέ των δεκαετιών του '20 και του '30.
Αβαρία

thumb|200px|Αβαρία
Γενικά με τον όρο αβαρία, ή γενική αβαρία (general average) χαρακτηρίζεται οποιαδήποτε εκούσια θυσία μικρότερου συμφέροντος προς διάσωση σαφώς μεγαλυτέρου.

Ο διεθνής σήμερα, όρος αβαρία που προέρχεται από την ιταλική λέξη «avaria», αποτελεί όρο του Ναυτικού Δικαίου που απαντάται κυρίως στις θαλάσσιες μεταφορές, όπου κατά τη διεξαγωγή τους πολλές φορές καθίσταται αναγκαία, λόγω εκτάκτων καταστάσεων, η απόρριψη (εκβολή) μέρους του μεταφερόμενου φορτίου στη θάλασσα, προς ανακούφιση και διάσωση του πλοίου και του υπόλοιπου φορτίου. Παλαιότερα ο όρος περιελάμβανε και την αποκοπή των ιστίων (πανιών) των πλοίων (ιστιοφόρων) όταν αυτά δημιουργούσαν επικίνδυνη κλίση στο πλοίο.
Σπαράδοκος

Ο Σπαράδοκος ήταν βασιλιάς της Θράκης, 430 π.Χ., γιος του Τήρη ιδρυτή του βασιλείου των Οδρυσών.
Αλφαβητάριο

Αλφαβητάριο ονομάζεται βιβλίο το οποίο προορίζεται για την εκμάθηση του αλφαβήτου, κυρίως απευθυνόμενο σε μικρά παιδιά που έρχονται σε πρώτη επαφή με τη γλώσσα και συνήθως περιέχει απλές λέξεις σε συνδυασμό με εικόνες για ευκολία στην κατανόηση.

Στην Ελλάδα χρησιμοποιήθηκαν τα εξής αλφαβητάρια:

*Ι. Π. Κοκκώνη, Πινακίδες ή Νέον Αλφαβητάριον. Αθήνα 1863.
*Θεμ. Μιχαλόπουλου, Νέον ελληνικόν αλφαβητάριον. Αθήνα 1892.
*Ιωάν. Αρσένη, Αλφαβητάριον. Αθήνα 1914.
*Δημοσθένους Ανδρεάδου, Ελληνικόν Αναγνωσματάριον. Αθήνα 1914.
*Δημ. Ανδρεάδη, Α. Δελμούζου, Μ. Τριανταφυλλίδη, Ζ. Παπαντωνίου, Π. Νιρβάνας, Αλφαβητάριο. Αθήνα 1925. (Α΄ έκδοση 1918). «Το Αλφαβητάρι με τον Ήλιο», Εικονογράφηση Κ. Μαλέας.
*Δημ. Ανδρεάδη, Αλφαβητάριο «το νέο». Αθήνα 1929.
*Δημ. Δούκα, Δημ. Δεληπέτρου κ.ά., «Τα παιδάκια», Αλφαβητάριο. Ο.Ε.Σ.Β, Αθήνα 1939. Εικονογράφηση Τ. Καλμούχος.
*Επ. Γεραντώνη, "Τα καλά παιδιά", Αλφαβητάριο. Ο.Ε.Σ.Β., Αθήναι 1949. Εικονογράφηση: Κων. Γραμματόπουλος. 1949-1954
*Ι. Κ. Γιαννέλη, Γ. Σακκά, Αλφαβητάριο. Ο.Ε.Σ.Β, Αθήνα 1955. Εικονογράφηση Κ. Γραμματόπουλος. 1955-1978
*Α. Βελαλίδη, κ.ά., Η Γλώσσα μου, για την Πρώτη Δημοτικού. Ο.Ε.Δ.Β, Αθήνα 1998. Εικονογράφηση Ε. Μωραϊτη. (Δεν είχε τον τίτλο αλφαβητάριο).
Σάδοκος

Ο Σάδοκος ήταν βασιλιάς των Οδρυσών , 431 - 424 π.Χ., της αρχαίας Θράκης.
Περιβαλλοντικό Πρόγραμμα των Ηνωμένων Εθνών

Το Περιβαλλοντικό Πρόγραμμα των Ηνωμένων Εθνών (αγγλικά: "United Nations Environment Programme", UNEP) συντονίζει τις περιβαλλοντικές δραστηριότητες των Ηνωμένων Εθνών, βοηθά τις αναπτυσσόμενες χώρες να υιοθετήσουν ισχυρές περιβαλλοντολογικές πολιτικές και ενισχύει την αειφόρο ανάπτυξη μέσω ισχυρών περιβαλλοντολογικών πρακτικών. Η ίδρυση του είναι αποτέλεσμα της Διάσκεψης των Ηνωμένων Εθνών για το Ανθρώπινο Περιβάλλον του Ιουνίου του 1972 και η έδρα του βρίσκεται στο Ναϊρόμπι της Κένυας. Το UNEP διατηρεί επίσης έξι περιφερειακά κέντρα καθώς και γραφεία σε πολλές χώρες. 
Το UNEP είναι η ορισθείσα αρχή του συστήματος των Ηνωμένων Εθνών σε θέματα περιβάλλοντος σε παγκόσμιο και περιφερειακό επίπεδο. Η αποστολή του είναι να συντονίζει την ανάπτυξη της περιβαλλοντικής πολιτικής συναίνεσης μέσω της διατήρησης του περιβάλλοντος του πλανήτη υπό εξέταση και την διαρκή ενημέρωση των κυβερνήσεων και της διεθνούς κοινότητας σχετικά με ζητήματα που προκύπτουν με σκοπό την ανάληψη δράσης. Η αποστολή και οι στόχοι του UNEP προέρχονται από το ψήφισμα 2997 ("XXVII") της Γενικής Συνέλευσης των Ηνωμένων Εθνών της 15ης Δεκεμβρίου 1972 και τις μεταγενέστερες τροποποιήσεις που εγκρίθηκαν από το UNCED το 1992, τη Διακήρυξη του Ναϊρόμπι σχετικά με το ρόλο και την εντολή του UNEP, που εγκρίθηκε κατά τη δέκατη ένατη συνεδρίαση του Διοικητικού Συμβουλίου του UNEP Συμβούλιο και την Υπουργική Δήλωση του Μάλμο ("Malmö") της 31ης Μαΐου 2000.

Οι δραστηριότητές του καλύπτουν ένα ευρύ φάσμα θεμάτων που αφορούν την ατμόσφαιρα, τα θαλάσσια και τα χερσαία οικοσυστήματα. Έχει διαδραματίσει σημαντικό ρόλο στην ανάπτυξη διεθνών περιβαλλοντικών συμβάσεων, προωθώντας την περιβαλλοντική επιστήμη και γνώση και δείχνοντας τον τρόπο με τον οποίο μπορούν να λειτουργήσουν σε συνδυασμό με την πολιτική, εργάζεται, σε συνδυασμό με τις εθνικές κυβερνήσεις και τις περιφερειακές αρχές, για την ανάπτυξη και την εφαρμογή της αντίστοιχης πολιτικής και συνεργάζεται με τις περιβαλλοντικές μη Κυβερνητικές Οργανώσεις (ΜΚΟ). Το UNEP έχει επίσης ενεργό ρόλο στη χρηματοδότηση και την υλοποίηση έργων που αφορούν την ανάπτυξη του περιβάλλοντος.

Το UNEP έχει βοηθήσει επίσης στην ανάπτυξη κατευθυντήριων οδηγιών και των συνθηκών σε θέματα όπως το διεθνές εμπόριο των δυνητικά επιβλαβών χημικών ουσιών, τη διασυνοριακή ρύπανση της ατμόσφαιρας, και τη μόλυνση των διεθνών ναυτικών οδών.

Ο Παγκόσμιος Μετεωρολογικός Οργανισμός και το UNEP δημιούργησαν το 1988 τη Διακυβερνητική Επιτροπή για την Κλιματική Αλλαγή ("IPCC"). Το UNEP είναι επίσης μία από τις πολλές Υπηρεσίες Υλοποίησης του Παγκόσμιου Ταμείου Περιβάλλοντος ("GEF").
Αγριά Μαγνησίας

Καφέ το «Διατηρητέον», δίπλα στη θάλασσα και στις γραμμές από το [[Τρενάκι Πηλίου|τρενάκι του Πηλίου]], Αγριά Μαγνησίας
Η Αγριά είναι παραθαλάσσια κωμόπολη του Νομού Μαγνησίας, που βρίσκεται 7 χλμ. ανατολικά του Βόλου. Αποτελούσε έδρα του δήμου Αγριάς ως το 2010 οπότε προσαρτήθηκε στον δήμο Βόλου. Συμπεριελάμβανε τα δημοτικά διαμερίσματα Αγριάς, Δράκειας και Χανίων. Βρέχεται από τα νερά του Παγασητικού Κόλπου ενώ απέχει μισή ώρα από το χιονοδρομικό κέντρο των Χανίων. Είναι γνωστή για τα τσιπουράδικά της, την ελαιοπαραγωγή της και τη λεμονάδα ΕΨΑ, καθώς και για την οξοποιία "Ε.ΠΑΠΑΔΗΜΗΤΡΙΟΥ ΑΒΕΕ" που παράγει το ποιοτικό ξίδι με την εμπορική ονομασία ΑΓΡΟΞ.

Το 2011, ο πραγματικός πληθυσμός του δ.δ. Αγριάς ήταν 5.191 κάτοικοι.
Η Αγριά είναι ο τόπος γέννησης του συνθέτη Βαγγέλη Παπαθανασίου.
Τήρης

Με το όνομα Τήρης ή Τίρις ήταν γνωστοί τέσσερις βασιλείς των Οδρύσων και άλλα πρόσωπα βασιλικών οικογενειών της Θράκης.

#Τήρης Α΄ (βασίλεψε 460-445 π.Χ.), ιδρυτής του βασιλείου, πρώτος συνένωσε τους Οδρύσες σε βασίλειο και υποτάσοντας άλλα Θρακικά φύλα επέκτεινε τα όρια του βασιλείου από το Στρυμόνα μέχρι τον Βόσπορο. 

Η Θράκη ήταν κατ' όνομα τμήμα της Περσικής Αυτοκρατορίάς από το 516 π.Χ. επί της βασιλείας του Δαρείου του Μεγάλου και υποτάχθηκε πάλι από το Μαρδόνιο το 492 π.Χ..

Το κράτος των Οδρυσών ήταν το πρώτο Θρακικό που απέκτησε τον έλεγχο τη περιοχής, με τη συνένωση πολλών Θρακικών φυλών υπό έναν ενιαίο ηγεμόνα, το βασιλιά Τήρης κατά πάσα πιθανότητα το 470, μετά την ήττα των Περσών στην Ελλάδα. Ο Τήρης, που ένωσε τις 40 ή περισσότερες θρακικές φυλές, ήταν γνωστός για τις στρατιωτικές ικανότητές του και πέρασε μεγάλο μέρος της ζωής του στο πεδίο της μάχης. Πέθανε κατά τη διάρκεια μιας στρατιωτικής εκστρατείας το 445 π.Χ. Οι ιστορικοί υποστηρίζουν ότι αυτή ήταν κατά των Τριβαλλών, μιας θρακικής φυλής που καταλάμβανε μια μεγάλη περιοχή στα βόρεια της Θράκης. Πέθανε σε ηλικία 92 ετών και τον διαδέχτηκε ο δεύτερος γιος του, Σιτάλκης, που φαίνεται να διέθετε την πολεμική ανδρεία του πατέρα του και να χρησιμοποίησε όλες τις φυλές για πόλεμο κατά της Μακεδονίας.

Σύμφωνα με τον Θουκυδίδη δεν έχει καμία σχέση με τον μυθικό βασιλιά Τήρη η Τηρέα και το Τήρης πιθανόν δεν ήταν το πραγματικό του όνομα. Γιος του Τήρη ήταν και ο Σπαράδοκος που βασίλεψε υποτελής του Σιλτάκη.
#Τήρης Β΄, βασίλεψε σε ένα τμήμα του βασιλείου των Οδρυσών , στα υπόλοιπο βασίλειο βασίλεψαν οι Μήτοκος και Μαισάδης.
#Τήρης Γ΄ 
#(ή Σκοστόδοκος), γιος και διάδοχος του Αμάδοκου Β΄. Συμμάχησε με τον Κερσοβλέπτη εναντίον του Φιλίππου χάνοντας τέλος το βασίλειό του το 353 π.Χ.
#Τήρης Δ΄ γιος του Κότυος Δ΄ που βασίλεψε το 149 π.Χ.
#Τίρις αναφέρεται σαν "ηγεμών Θραξ"
#Με το όνομα Τήρης ήταν γνωστός και ο ένας γιος του Κερσοβλέπτη.
Μαισάδης

O Μαισάδης ήταν βασιλιάς των Οδρυσών και της Θράκης, 410 - 405 π.Χ..
Σεύθης Α΄

Ο Σεύθης Α΄ ήταν βασιλιάς των Οδρυσών και της Θράκης, από 424 π.Χ. (θάνατος Σιτάλκη Α΄) έως το 410-408 π.Χ.
Ακροκόρινθος

Ο Ακροκόρινθος είναι απότομος βράχος (ορόπαγος) ύψους 575 μέτρων που δεσπόζει εγγύς της πεδιάδας της Κορίνθου. Στους βόρειους πρόποδές του ήταν χτισμένη η Αρχαία Κόρινθος. Λόγω της μορφολογίας του, χρησιμοποιήθηκε από τα αρχαία χρόνια ως σκοπιά που αναδείχθηκε σε κάστρο-φρούριο (Ακρόπολη), από το οποίο και εποπτευόταν κάθε τυχόν επιδρομή από την Στερεά Ελλάδα ή από τη θάλασσα. Στη γλώσσα των αγωνιστών του 1821 καλούταν Ακρόκορθος και η Κόρινθος Κόρθος.
Miss International

Miss International (επίσημα The International Beauty Pageant) είναι ο τέταρτος μεγαλύτερος διαγωνισμός ομορφιάς στον κόσμο. Θεσμοθετήθηκε στο Λονγκ Μπιτς της Καλιφόρνια των ΗΠΑ το 1960 έπειτα από τη μεταφορά του διαγωνισμού Μις Υφήλιος στην Παραλία του Μαϊάμι. Την περίοδο 1968–1970 διεξαγόταν στην Ιαπωνία και τα έτη 1971 και 1972 επέστρεψε στην Λονγκ Μπιτς. Από το 1973 και μετά διεξάγεται στην Ιαπωνία.

Ονομάζεται επίσης "Φεστιβάλ της Ομορφιάς" και "Ολυμπιακοί της Ομορφιάς". Απώτερος στόχος του διαγωνισμού Miss International είναι να προωθήσει την παγκόσμια ειρήνη, την καλή θέληση και την κατανόηση. Για το λόγο αυτό, ο διαγωνισμός δεν βασίζεται μόνο στην ομορφιά αλλά και στη γενική κατανόηση και την καλή θέληση.

Στον εν λόγω διαγωνισμό, μέχρι σήμερα δεν έχει κατακτήσει πρωτιά καμία αφρικανική χώρα. Η Τυνησία έφτασε το 1996 να εκλεγεί πρώτη φιναλίστ.
Σαράτοκος

O Σαράτοκος ήταν βασιλιάς των Οδρυσών και της Θράκης.
Πατ Καλάθης

Ο Πατ Καλάθης (αγγλικά: "Patrick Sean Calathes"), (Φλόριντα, 12 Δεκεμβρίου 1985), είναι Ελληνοαμερικανός πρώην καλαθοσφαιριστής. Διαθέτει ύψος 2,08 μ. και αγωνιζόταν ως Σμολ φόργουορντ και Πάουερ φόργουορντ. Μετά την απόσυρσή του έγινε μάνατζερ παικτών.
Αναστασία Κωστάκη

Η Αναστασία Κωστάκη (Αθήνα, 26 Μαρτίου 1978) είναι Ελληνίδα πρώην διεθνής αθλήτρια καλαθοσφαίρισης και νυν προπονήτρια. Έχει ύψος 1,72 μ., βάρος 65 κ. και αγωνιζόταν στη θέση του Πόιντ γκαρντ. Θεωρείται μια από τις κορυφαίες Ελληνίδες παίκτριες όλων των εποχών, ενώ είναι η πρώτη Ελληνίδα που αγωνίστηκε στο ΝΒΑ γυναικών (WNBA), όταν έπαιξε το 2006 στους Χιούστον Κόμετς. Είναι η τρίτη γυναίκα που έγινε πρέσβειρα ΝΒΑ στην Ευρώπη.
Αγγελής Γάτσος

Ανδριάντας του Αγγελή Γάτσου στην [[Αριδαία]], [[Νομός Πέλλας|Πέλλας]]
Ο Άγγελος ή Αγγελής Γάτσος (Σαρακηνοί Πέλλας, 1771 - Χαλκίδα, 1839) ήταν σλαβόφωνος Έλληνας οπλαρχηγός της Ελληνικής επανάστασης του 1821 από τους Σαρακηνούς Αλμωπίας του νομού Πέλλας. Περιγράφεται ως ψηλός, ξανθός, δασύτριχος, ατρόμητος στις μάχες και ιδιαίτερα ρωμαλέος.
Τζον Ρόμπαξ

Ο Τζον Ρόμπαξ (Αγγλικά: "John D. Rockerduck") είναι χαρακτήρας των κόμικς της Disney. Είναι μεγάλος αντίπαλος του Σκρουτζ Μακ Ντακ. Έκανε την πρώτη του εμφάνιση το 1961 δια χειρός Καρλ Μπαρκς στην ιστορία "Boat Buster" και παρ' ότι χρησιμοποιήθηκε μία φορά στο έργο του μεγάλου δασκάλου, έγινε γνωστός από ιστορίες που έγραψαν Ιταλοί δημιουργοί, ως ο νούμερο ένα αντίπαλος του Σκρουτζ. Είναι γνωστός ως το "Τρίτο Πιο Πλούσιο Παπί του Κόσμου", μετά τον Σκρουτζ και τον Σκληρόκαρδο Χρυσοκούκη, όμως δεν είναι οικονόμος σαν αυτούς, αλλά σπάταλος. Ο Ντον Ρόσα, στον "Βίο και την Πολιτεία του Σκρουτζ Μακ Ντακ", μας εμφανίζει τον μικρό κακομαθημένο Ρόμπαξ και μας γνωρίζει τον πατέρα του, τον Χάουαρντ Ρόμπαξ, έναν ζάπλουτο Αμερικάνο. Χαρακτηριστικό του Ρόμπαξ είναι πώς συχνά τρώει το καπέλο του όταν τον νικά ο Σκρουτζ.
32532 Θηρεύς

Ο 32532 Θηρεύς ή 2001 PT13 είναι ένας κένταυρος με διάμετρο περίπου 84 χιλιόμετρα, του οποίου το αφήλιό είναι στις 12,8 ΑΜ και το περιήλιό του στις 8,54 ΑΜ. Ανακαλύφθηκε στις 9 Αυγούστου 2001 από το ΝΕΑΤ.
Μεσιέ 81

Ο Μεσιέ 81 (Μ81) γνωστός και ως "NGC 3031" ή "γαλαξίας του Μπόντε" είναι ένας σπειροειδής γαλαξίας σε απόσταση 12 MLy στον αστερισμό της Μεγάλης Άρκτου. Έχει ευδιάκριτους βραχίονες και εξαιτίας της εγγύτητάς του με τη Γη, το μεγάλο μέγεθος και τον ενεργό γαλαξιακό πυρήνα, ο Μ81 είναι ένα δημοφιλές αντικείμενο για επαγγελματική αστρονομική έρευνα. Το μεγάλο μέγεθός του και η σχετικά υψηλή λαμπρότητά του το κάνουν ένα δημοφιλές αντικείμενο και για τους ερασιτέχνες αστρονόμους.
Κωνσταντίνος Καραθεοδωρή

Ο Κωνσταντίνος Καραθεοδωρή (Βερολίνο, 13 Σεπτεμβρίου 1873 – Μόναχο, 2 Φεβρουαρίου 1950) ήταν Έλληνας μαθηματικός που διακρίθηκε σε παγκόσμιο επίπεδο. Ο Καραθεοδωρή ήταν γνωστός εκτός Ελλάδας ως Konstantin Carathéodory και συχνά αναφέρεται και ως "Καραθεοδωρής". Το επιστημονικό έργο του Κωνσταντίνου Καραθεοδωρή επεκτείνεται σε πολλούς τομείς των Μαθηματικών, της Φυσικής και της Αρχαιολογίας. Είχε σημαντικότατη συνεισφορά ιδιαίτερα στους τομείς της πραγματικής ανάλυσης, συναρτησιακής ανάλυσης και θεωρίας μέτρου και ολοκλήρωσης. Τα περισσότερα έργα του τα έγραψε στα γερμανικά.
Ίβο Γιοσίποβιτς

O Ίβο Γιοσίποβιτς (, 28 Αυγούστου 1957-) είναι Κροάτης πολιτικός, καθηγητής πανεπιστημίου και ειδήμων στο Δίκαιο, ο οποίος ανέλαβε πρόεδρος της χώρας στις 18 Φεβρουαρίου 2010 και παρέμεινε πρόεδρος ως το 2015.
Σιτάλκης

Ο Σιτάλκης ήταν βασιλιάς των Οδρύσων της Θράκης, 431-424 π.Χ., γιος του Τήρη ιδρυτή του βασιλείου και αδελφός του Σπαράδοκου.
Λουίς Αλταμιράνο

Ο Λουίς Αλταμιράνο (1867-1938), ήταν Χιλιανός, αξιωματικός, πολιτικός και επικεφαλής στρατιωτικής χούντας στην Χιλή από το 1924 ως το 1925. Αναδείχτηκε πολιτικά για μικρό χρονικό διάστημα σε ηγετικό στέλεχος της χώρας του σε μια εξαιρετικά ασταθή περίοδο.

Στις 11 Σεπτεμβρίου 1924, ο στρατηγός Αλταμιράνο, μαζί με τον αντιναύαρχο Φρανθίσκο Νεφ και τον στρατηγό Χουάν Πάμπλο Μπένετ, εκμεταλλεύτηκαν το πολιτικό κενό της κυβέρνησης του Αρτούρο Αλεσάντρι Πάλμα, ο οποίος στο μεταξύ είχε εγκαταλείψει τη χώρα και ανέλαβαν πραξικοπηματικά την εξουσία. Βάσει της απεριόριστης δικαιοδοσίας που του απονεμήθηκε από την χούντα κατάργησε το Κογκρέσσο και άλλους βασικούς δημοκρατικούς θεσμούς.

Κατά τη διάρκεια της συντηρητικής διακυβέρνησής του προσπάθησε με διάφορα μέτρα να ελέγξει την οικονομική κρίση της εποχής και να καταπολεμήσει την γραφειοκρατία. Όμως, στην πορεία έχασε την εμπιστοσύνη των στρατιωτικών κύκλων, οι οποίοι τον συνέλαβαν και τον καθαίρεσαν από το αξίωμά του στις 23 Ιανουαρίου 1925.

Έζησε το υπόλοιπο της ζωής του στο Σαντιάγο, όπου και πέθανε το 1938.
Κόπα Σεντροαμερικάνα

Το Κόπα Σεντροαμερικάνα (ισπανικά: "Copa Centroamericana", ) είναι μια διετής ποδοσφαιρική διοργάνωση στην οποία μετέχουν οι επτά εθνικές ομάδες των χωρών μελών της CONCACAF στη ζώνη της Κεντρικής Αμερικής οι οποίες είναι Γουατεμάλα, Ελ Σαλβαδόρ, Κόστα Ρίκα, Μπελίζ, Νικαράγουα, Ονδούρα και Παναμάς. Παλαιότερα ονομαζόταν "Κύπελλο των Εθνών της ΟΥΝΚΑΦ" (Copa de Naciones de la UNCAF) έως το 2011 οπότε και πήρε τη σημερινή του ονομασία.

Η διοργάνωση αποτελείται από δύο στάδια. Στη φάση των ομίλων της διοργάνωσης, οι επτά ομάδες χωρίζονται σε δύο ομίλους, των τεσσάρων και των τριών ομάδων αντίστοιχα. Η ομάδα που θα τερματίσει πρώτη σε κάθε όμιλο προκρίνεται στον τελικό της διοργάνωσης, ενώ οι ομάδες που έχουν τερματίσει στη δεύτερη θέση κάθε ομίλου λαμβάνουν μέρος σε αγώνα διαβάθμισης με στόχο την κατάκτηση της τρίτης θέσης, όπως και οι ομάδες της τρίτης θέσης κάθε ομίλου αγωνίζονται σε σκοπό την κατάληψη την πέμπτης θέσης της διοργάνωσης. Οι ομάδες που συμμετέχουν στη διοργάνωση, αναλόγως τις επιδώσεις τους σε αυτή, κερδίζουν μία θέση στο ΚΟΝΚΑΚΑΦ Γκολντ Καπ και στο Κόπα Αμέρικα.
Το θύμα

Το θύμα είναι ελληνική κωμική ταινία του 1969, σε σκηνοθεσία Ντίνου Δημόπουλου και σε σενάριο Λάκη Μιχαηλίδη. Η παραγωγή έγινε από τη Φίνος Φιλμ και πρωταγωνιστούν οι Κώστας Βουτσάς, Αλέκος Τζανετάκος, Ζωζώ Σαπουντζάκη, Σπύρος Καλογήρου και Αθηνόδωρος Προύσαλης.
Coraebus

Ο Coraebus είναι γένος εντόμων της τάξης των κολεοπτέρων και της οικογένειας των "Buprestidae". Το γένος "Coraebus" Laporte & Gory 1836 περιλαμβάνει στην Ευρώπη πέντε είδη. Όλα τα είδη αυτά συναντούμε και στην Ελλάδα.

Παγκοσμίως αναφέρονται περίπου σαράντα είδη 
από την Παλαιαρκτική μέχρι τη βόρεια Αφρική.
Περικλής Κακούσης

O Περικλής Κακούσης (Αίγινα, 1879 - 1939) ήταν Έλληνας αρσιβαρίστας, ο οποίος πήρε χρυσό μετάλλιο στους Ολυμπιακούς Αγώνες του 1904 στο Σεντ Λούις. Έλαβε μέρος και στους Β΄ Διεθνείς Ολυμπιακούς Αγώνες του 1906 στην Αθήνα.
Ευαγγέλιο του Βαρνάβα

Το Ευαγγέλιο του Βαρνάβα είναι ένα ψευδεπίγραφο και πλαστό κείμενο του 16ου αιώνα, που φαίνεται να εξιστορεί τη ζωή του Ιησού. Μέσα στο ίδιο το κείμενο, αναφέρεται ότι ο συγγραφέας που το έγραψε είναι κάποιος Βαρνάβας, μαθητής του Ιησού, ο οποίος σε αυτό το έργο εμφανίζεται ως να είναι ένας από τους δώδεκα αποστόλους, όμως, στην πραγματικότητα ο Βαρνάβας δεν ήταν ένας εκ των δώδεκα, αλλά πιθανότατα ανήκε στον κύκλο των 70 μαθητών. Το ευαγγέλιο αυτό διασώζεται σε δύο μοναδικά χειρόγραφα, που ανάγονται και τα δυο στα τέλη του 16ου αι. και έχουν γραφτεί το ένα στα Ιταλικά και το άλλο στα Ισπανικά. Αν και το ισπανικό χειρόγραφο έχει τώρα χαθεί, το κείμενό του έχει διασωθεί σε μια αντιγραφή του που πραγματοποιήθηκε τον 18ο αι. Το ευαγγέλιο αυτό έχει εξαιρετικά μεγάλο μήκος, έχει περίπου το ίδιο μήκος με τα τέσσερα κανονικά ευαγγέλια αθροιστικά (το ιταλικό χειρόγραφο, π.χ., έχει 222 κεφάλαια). Το μεγαλύτερο μέρος του ευαγγελίου του Βαρνάβα είναι αφιερωμένο στη διήγηση της ζωής του Ιησού, και μεγάλο μέρος του είναι εναρμονισμένο με τις διηγήσεις που βρίσκονται στα κανονικά ευαγγέλια. Στα βασικά του σημεία, ακολουθεί την ισλαμική χριστολογία και έρχεται σε αντίθεση με την χριστολογία της Καινής Διαθήκης.

Αυτό το Ευαγγέλιο θεωρείται από την πλειοψηφία των ακαδημαϊκών, χριστιανών και μουσουλμάνων, πλαστό, δημιούργημα του 16ου αιώνα. Ωστόσο, ορισμένοι ακαδημαϊκοί προτείνουν ότι μπορεί να υπάρχουν μέσα στο κείμενο αυτό ορισμένα κατάλοιπα προγενέστερων Απόκρυφων έργων Γνωστικών ή Εβιωνιτών ή του Διά Τεσσάρων . Μερικοί μουσουλμάνοι λόγιοι θεωρούν ότι πρόκειται για γνήσιο πρωτοχριστιανικό κείμενο, που διασώθηκε με κάποιον άγνωστο τρόπο μέσα από τα δύο ππροαναφερθέντα χειρόγραφα του 16ου αιώνα. Ορισμένες ισλαμικές οργανώσεις, μάλιστα, το επικαλούνται για να στηρίξουν την ισλαμική χριστολογία.

Το έργο αυτό δεν πρέπει να συγχέεται με την ‘'Επιστολή Βαρνάβα" ή τις "Πράξεις του Βαρνάβα" που έχουν διασωθεί.
Μάρτα Βιέιρα ντα Σίλβα

Η Μάρτα Βιέιρα ντα Σίλβα ("Marta Vieira da Silva", 19 Φεβρουαρίου 1986), ή απλά Μάρτα, είναι Βραζιλιάνα ποδοσφαιρίστρια, η οποία αγωνίζεται ως επιθετικός. Η Μάρτα έχει βραβευθεί 5 φορές με το βραβείο καλύτερης γυναίκας ποδοσφαιριστή της FIFA (2006, 2007, 2008, 2009 ως βραβείο Παίκτης της Χρονιάς και το 2010 ως Χρυσή Μπάλα), ενώ μια φορά (2005) έχει έρθει δεύτερη στη σχετική ψηφοφορία. Με την Εθνική ομάδα της Βραζιλίας έχει κατακτήσει δύο ασημένια Ολυμπιακά μετάλλια, το 2004 και το 2008. Επίσης έχει βραβευθεί με το βραβείο Χρυσής Μπάλας (MVP) της διοργάνωσης του Παγκόσμιου Πρωταθλήματος ποδοσφαίρου γυναικών κάτω των 21 ετών το 2004, ενώ στο Παγκόσμιο Κύπελλο ποδοσφαίρου γυναικών του 2007 κατέκτησε το βραβείο της καλύτερης παίκτριας της διοργάνωσης (Χρυσή Μπάλα) αλλά και αυτό της πρώτης σκόρερ (Χρυσό παπούτσι).

Τα πρώτα της βήματα στο χώρο του ποδοσφαίρου τα έκανε στη Βάσκο ντα Γκάμα, όταν σε ηλικία 14 ετών την ανακάλυψε η προπονήτρια Helena Pacheco. Οι πρώτες της όμως επαγγελματικές εμφανίσεις έγιναν με την Σουηδική Umeå IK, από την οποία αποκτήθηκε το 2004. Εκείνη την χρονιά η ομάδα κατέκτησε το κύπελλο UEFA, με την Μάρτα να πετυχαίνει 3 γκολ στον τελικό. Οι εκπληκτικές εμφανίσεις της Μάρτα με την Umeå IK τα 4 χρόνια που έμεινε στην Σουηδία (111 γκολ σε 103 εμφανίσεις στο πρωτάθλημα, ενώ 4 φορές βγήκε πρώτη σκόρερ του πρωταθλήματος), κατακτώντας 4 πρωταθλήματα, την οδήγησαν στην Αμερικανική Los Angeles Sol τον Ιανουάριο του 2009. Τον Αύγουστο του 2009 δόθηκε δανική για τρεις μήνες στην ομάδα της Σάντος, την οποία βοήθησε να κατακτήσει το κύπελλο Βραζιλίας (Copa do Brasil)και το κόπα Λιμπερταδόρες εκείνη την χρονιά. Τον Ιανουάριο του 2010 επέστρεψε στις ΗΠΑ για την ομάδα της FC Gold Pride, με την οποία κατάφερε να τερματίσει στην πρώτη θέση της κανονικής περιόδου, ενώ η ίδια κέρδισε τον τίτλο της πολυτιμότερης παίκτριας του πρωταθλήματος και αυτόν της πρώτης σκόρερ του, για δεύτερη φορά.
Βραβείο Τέρνερ

thumb|Η Πινακοθήκη Τέιτ Βρετανίας: ο χώρος απονομής του βραβείου .

Το Βραβείο Τέρνερ (Turner Prize) είναι ένα ετήσιο βραβείο που απονέμεται σε εικαστικό καλλιτέχνη από τη Βρετανία, ηλικίας κάτω των 50 ετών (έγινε άρση αυτού του περιορισμού το 2017). Έλαβε την ονομασία του από τον καλλιτέχνη Τζ. Μ. Γ. Τέρνερ και οργανώνεται από την πινακοθήκη Τέιτ. Η απονομή του γίνεται στην Tate Britain. Από τη θεσμοθέτησή του το 1984 έχει καταστεί το βραβείο με τη μεγαλύτερη δημοσιότητα στο Ηνωμένο Βασίλειο.
Εγγύτατος Κενταύρου

Ο Εγγύτατος Κενταύρου (διεθνώς Proxima Centauri) είναι αστέρας, τύπου ερυθρού νάνου, που απέχει 4,243 ± 0,002 έτη φωτός και εντοπίζεται στον αστερισμό Κένταυρο. Παρόλο που δεν είναι ορατός με γυμνό μάτι, καθώς είναι 11ου μεγέθους, είναι ο κοντινότερος (εγγύτερος) αστέρας στο Ηλιακό μας Σύστημα. Επειδή η απόκλισή του είναι πολύ νότια, ο Εγγύτατος παραμένει πάντα κάτω από τον ορίζοντα στην Ελλάδα και όλη την Ευρώπη. Τον Αύγουστο του 2016 ανακαλύφθηκε εξωπλανήτης (Εγγύτατος Κενταύρου b)) που περιστρέφεται σε τροχιά στην κατοικήσιμη ζώνη του Εγγύτατου.
Μερσέδες Σόσα

Η Αϊδέε Μερσέδες Σόσα ("Haydée Mercedes Sosa", ισπανική : [merˈseðes ˈsosa], 9 Ιουλίου 1935 – 4 Οκτωβρίου 2009), γνωστότερη ως La Negra, ήταν τραγουδίστρια από την Αργεντινή, που απέκτησε φήμη όχι μόνο στην Λατινική Αμερική αλλά και διεθνώς. Έγινε επίσης γνωστή ως "η φωνή των ανθρώπων χωρίς φωνή".

Η καριέρα της διήρκεσε 4 δεκαετίες και υπήρξε πρέσβειρα της UNICEF.
Σαδάλας

Με το όνομα Σαδάλας ήταν γνωστοί τρεις βασιλείς των Οδρυσών της Θράκης.

#Σαδάλας Α΄ , ήταν γιος και διάδοχος του Σώθιμου βασίλεψε γύρω στο 81 π.χ.-58 π.χ . Γιος και διάδοχος του ήταν ο Κότυς Γ΄ 
#Σαδάλας Β΄, 48 π.χ - 42π.χ, γιος και διάδοχος του Κότυως Γ΄ και εγγονός του Σαδάλα Α΄. Έκοψε νομίσματα με την μορφή του και την επιγραφή "ΒΑΣΙΛΕΩΣ ΣΑΔΑΛΟΥ", διάδοχος του ήταν ο Κόσων.
#Σαδάλας Γ΄, ή Αδάλας, σύζυγος του ήταν η Πολεμοκράτειρα, γιοι του ήταν ο διάδοχος του Ροιμητάλκης Α΄ και ο Κότυς Δ΄ . Ήταν σύμμαχος του Αντώνιου και πήρε το μέρος του Πομπηίου , νίκησε μαζί με τον Σκιπίωνα σε μάχη τον Λούκιο Κάσσιο Λογγίνο που είχε σταλεί με στρατό από τον Καίσαρα . Όπως μας αναφέρει ο Δίων Κάσσιος ο Καίσαρας αργότερα δεν τον τιμώρησε παρόλο είχε πάρει μέρος στην μάχη μαζί με τον Γαλάτη Διηόταρο. .
Citroën C5

Το Citroën C5 είναι ένα μεγαλομεσαίο αυτοκίνητο της κατηγορίας D, που κατασκευάζεται από τη γαλλική αυτοκινητοβιομηχανία Citroën, από τον Φεβρουάριο του 2001 έως σήμερα. Η πρώτη γενιά του μοντέλου, αντικατέστησε το Citroën Xantia στην κατηγορία των μεγαλομεσαίων οικογενειακών αυτοκινήτων (large family car class) και σε κάποιο βαθμό και το Citroën XM, πριν την εισαγωγή του ακόμα μεγαλύτερου Citroën C6 το 2005. Από τον Ιανουάριο του 2008 έως τον Ιούνιο του 2017 παρήχθη η δεύτερη γενιά του μοντέλου, γνωστή ως Citroën C5 ΙΙ. Ταυτόχρονα με τη διακοπή της στην Ευρώπη, η δεύτερη γενιά υπέστη μια έντονη αισθητική ανανέωση, η οποία κυκλοφόρησε αποκλειστικά στην Κίνα ως η τρίτη γενιά του C5 και θα διατηρηθεί στην παραγωγή μάλλον έως το 2021. Στις 12 Απριλίου 2021, ωστόσο, παρουσιάστηκε μια εντελώς καινούρια γενιά C5, το C5 X, που θα διατίθεται με κινητήρες βενζίνης και plug-in υβριδικούς και θα κυκλοφορήσει στη Ευρώπη από το δεύτερο εξάμηνο του ίδιου έτους

Η πρώτη γενιά του C5 ήταν και το πρώτο αυτοκίνητο της Citroën που καθιέρωσε το σημερινό σύστημα ονοματολογίας των μοντέλων της, με το αρχικό γράμμα C και τον αύξοντα αριθμό, που αυξάνεται κατ' αντιστοιχία με το μέγεθος του κάθε μοντέλου της εταιρείας.
Ιστορικό Συγκρότημα Αγορών του Ταμπρίζ

Το Ιστορικό Συγκρότημα Αγορών του Ταμπρίζ (περσ. بازار تبریز) είναι μία από τις παλαιότερες αγορές της Μέσης Ανατολής ενώ συγκαταλέγεται επίσης στις μεγαλύτερες αγορές του κόσμου. Βρίσκεται στην πόλη Ταμπρίζ του Ιράν. Από το 2010 αποτελεί Μνημείο Παγκόσμιας Κληρονομιάς. Το συγκρότημα αποτελείται από πολλές μικρότερες αγορές, όπως κοσμημάτων (Αμίρ), χαλιών (Μοζαφαριέ), υποδημάτων κ.ά. Η πόλη του Ταμπρίζ υπήρξε από το 13ο αιώνα σημαντικό εμπορικό κέντρο.
Κάιζερστουλ

Το Κάιζερστουλ (που σημαίνει «ο θώκος του αυτοκράτορα») αποτελείται από μια μικρή λοφοσειρά ηφαιστειακής προέλευσης στην κοιλάδα του Άνω Ρήνου, βορειοδυτικά του Φράιμπουργκ. Θεωρείται η θερμότερη περιοχή της Γερμανίας, χάρη στο εύκρατο κλίμα της, και είναι ονομαστή για τη σπάνια χλωρίδα της και τα εκλεκτά κρασιά της.


Κατηγορία:Βουνά της Γερμανίας
Κατηγορία:Γεωγραφία της Βάδης-Βυρτεμβέργης
Μεσιέ 83

Ο Μεσιέ 83 (γνωστός και ως "Μ83", "NGC 5236" και "γαλαξίας νότιος ακιδωτός τροχός") είναι ένας ραβδωτός σπειροειδής γαλαξίας σε απόσταση 15 MLy στον αστερισμό της Ύδρας. Είναι ένας από τους πλησιέστερους και λαμπρότερους ραβδωτούς σπειροειδείς γαλαξίες στον ουρανό, ο οποίος φαίνεται και με κιάλια. Έξι υπερκαινοφανείς αστέρες έχουν παρατηρηθεί στο Μεσιέ 83 (SN 1923A, SN 1945B, SN 1950B, SN 1968L, SN 1975D, SN 1983N).
Φιλιππείο

thumb|right|300px|το Φιλιππείο σήμερα από τα wikimedia commons
Καλλιτεχνική αναπαράσταση του ναού (κάθετη τομή) από τον αρχιτέκτονα [[Φρίντριχ Άντλερ]]
Το Φιλιππείο ήταν ναός εντός του ιερού χώρου της Άλτεως, δυτικά του ναού της Ήρας και ήταν το μοναδικό κυκλικό οικοδόμημα στην αρχαία Ολυμπία.
Μανίνοα

Η Μανίνοα (σαμόα: Maninoa) είναι κωμόπολη της Τουαμασάγκα στα νησιά Σαμόα.
Φούσι

Το Φούσι (σαμόα: Fusi) είναι η δεύτερη μεγαλύτερη πόλη της Τουαμασάγκα στα νησιά Σαμόα.
Αφέγκα

Η Αφέγκα (σαμόα: Fale'ula) είναι η δεύτερη μεγαλύτερη πόλη της Τουαμασάγκα στα νησιά Σαμόα. Έχει πληθυσμό 1.781 κατοίκων (2006).
Αποστόλ Πέτκωφ

Ο Αποστόλ Πέτκωφ (Πραγματικό όνομα: Αποστόλ Τερζίεφ), γνωστός και ως Αποστόλ Βοεβόδας, (Βουλγαρικά: Апостол Петков) (Μποέμιτσα (Αξιούπολη Κιλκίς), 6 Μαΐου 1869 - Κρουσιάρι (Αμπελειές Πέλλας), 2 Αυγούστου 1911) ήταν Βούλγαρος κομιτατζής και βοεβόδας (αρχηγός ένοπλης ομάδας) της Εσωτερικής Μακεδονο-Ανδριανουπολιτικής Επαναστατικής Οργάνωσης (ΕΜΑΟ-IMRO).
Βαϊτέλε

Η Βαϊτέλε (σαμόα: Vaitele) είναι η δεύτερη σε πληθσυσμό μεγαλύτερη πόλη των Σαμόα και της Τουαμασάγκα. Έχει πληθυσμό 5.631κατοίκων (2006).
Βαϊλέλε

Η Βαϊλέλε (σαμόα: Vailele) είναι η τέταρτη σε πληθσυσμό μεγαλύτερη πόλη των Σαμόα και της Τουαμασάγκα. Έχει πληθυσμό 3.265 κατοίκων (2006).
Λεουλουμοέγκα

Η Λεουλουμοέγκα (σαμόα: Leulumoega) είναι κωμόπολη των νησιών Σαμόα. Είναι η πρωτεύουσα της Άανα. Έχει πληθυσμό 1.458 κατοίκων (2006).
Άανα

Η Άανα (Σαμόα: A'ana) είναι ένα διαμέρισμα του νησιού Ουπόλου των νησιών Σαμόα. Έχει έκταση 193 τ.χλμ. και πληθυσμό 20.167 κατοίκων (2001). Πρωτεύουσα είναι η Λεουλουμοέγκα.

Η Παραλία της [[Λεφάγκα]] 'Πίσω στον Παράδεισο', 2009
Κούρμα

thumb|Η χελώνα (Kurma) ενσάρκωση του Vishnu.
Κούρμα είναι η δεύτερη κατά σειρά αβατάρα του θεού Βισνού και έχει τη μορφή χελώνας. Έλαβε τη μορφή αυτή για να βοηθήσει τους θεούς να βρουν τους θησαυρούς που είχαν χαθεί στα νερά του κατακλυσμού.
Απολίμα

Η Απολίμα (σαμόα: Apolima) είναι το μικρότερο κατοικημένο νησί των νησιών Σαμόα και το δυτικότερο του διαμερίσματος Αϊγκα-ι-λε-Τάι. Βρίσκεται ανάμεσα στα νησιά Μανόνο και το Σαβάι. Έχει πληθυσμό μόνο 75 κατοίκων, οι οποίο ζουν στο μοναδικό χωριό του νησιού, το Απολίμα-Τάι.

thumb|left|250px|Βάρκα με την Απολίμα στο πίσω μέρος
thumb|left|250px|Άποψη της Απολίμα από καράβι Ουπόλου-Σαβάι
Μανόνο

Το Μανόνο (σαμόα: Manono) είναι το τρίτο μικρότερο κατοικημένο νησί των Σαμόα και το ανατολικότερο του διαμερίσματος Αϊγκα-ι-λε-Τάι. Βρίσκεται ανάμεσα στα νησιά Νου'ουλόπα και το Ουπόλου. Έχει πληθυσμό 889 κατοίκων με πυκνότητα 296 κατοίκων ανά τ.χλμ.

Πρωτεύουσα είναι η Λεπουιά'ι, ενώ άλλα χωριά είναι το Απάι, το Φαλέου και η Σάλουα.

Το Μανόνο απέχει από το Ουπόλου 20 λεπτά με βάρκα.
Βασίλειο του Βοσπόρου

thumb|right|300px|Το βασίλειο του Βοσπόρου
Το Βασίλειο του Βοσπόρου ή Βασίλειο του Κιμμερικού Βοσπόρου, (5ος αι π.Χ – 4ος αι μ.Χ.), ήταν ελληνιστικό βασίλειο που δημιουργήθηκε στις χερσονήσους της Κριμαίας και του Ταμάν στα στενά του Κερτς. Ήταν ένα κράτος με μικτό πληθυσμό, Έλληνες από τις αποικίες της περιοχής και ντόπιους, που υιοθέτησαν την ελληνική γλώσσα και τον πολιτισμό. 

Ο Κιμμέριος Βόσπορος κατοικούνταν από πολλές φυλές όπως οι Σκύθες, Σίνδοι, Μαιώτες, Δανδάριοι, Ψήσσοι, και Τορέτες, ενώ η ονομασία Κιμμέριος προέρχεται από τον λαό των Κιμμέριων που κατοικούσαν παλιότερα εκεί. Στην περιοχή αυτή άρχισαν και ιδρύονταν ελληνικές αποικίες-πόλεις όπως το Παντικάπαιον, Νυμφαίον, Μυρμήκιον, Θεοδοσία, Φαναγορία, Γοργιππία, Κήποι και η Ερμώνασσα. Αυτές οι πόλεις το 480 π.Χ. ενώθηκαν σε ένα κράτος.

Πρώτη δυναστεία που βασίλεψε από το 480 π.Χ. ως το 438 π.Χ. ήταν των Αρχαιανακτίδων. Επόμενη δυναστεία ήταν των Σπαρτοκιδών που βασίλεψε από το 438 π.Χ. έως τα τέλη του 2ου αιώνα μ.Χ. που το κράτος καταλύθηκε από τον Μιθριδάτη κι έγινε τμήμα του Βασιλείου του Πόντου. Οι Σπαρτοκίδες ακολούθησαν επεκτατική πολιτική κατακτώντας νέα εδάφη και επεκτείνοντας το βασίλειο πρώτος βασιλιάς του ήταν ο Σπάρτοκος που έδωσε και το όνομα του στην δυναστεία. Το 310 μ.Χ. μετά τον θάνατο του Παραισάδη ξέσπασε πόλεμος διαδοχής , τελευταίος βασιλιάς ήταν ο Παραισάδης Ε' που δολοφονήθηκε από τον Σκύθη Σαύμακο που είχε εξεγερθεί. Ο Μιθριδάτης Ευπάτωρ κατέστειλε την εξέγερση προσαρτώντας το βασίλειο του Βοσπόρου στο Βασίλειο του Πόντου, έκτοτε η ιστορία τους είναι κοινή.
Μάτσγια

thumb|Μάτσγια με μορφή ψαριού
Μάτσγια ή Ματσέγια, είναι η πρώτη από τις αβατάρες, δηλαδή τις μετενσαρκώσεις του θεού Βισνού, όπως καταγράφεται στην γραμματεία των θρησκευτικών κειμένων που ονομάζονται Πουράνες. Έχει τη μορφή ψαριού, και πραγματοποιήθηκε κατά την εποχή του κατακλυσμού, με σκοπό να σώσει τον αρχέγονο μυθικό άνθρωπο Μανού από την καταστροφή.
thumb|Μάτσγια με μορφή ψαριού
Παρασουράμα

Παρασουράμα είναι η έκτη κατά σειρά Αβατάρα του θεού Βισνού. Πρόκειται για τον Ράμα ή τον Ράμα με τον πέλεκη. Κατήλθε στη γη για να βοηθήσει τους Βραχμάνες, οι οποίοι απειλούνταν από την τάξη των πολεμιστών Κσατρίγια.
Ναρασίμχα

μικρογραφία
Ναρασίμχα είναι η τέταρτη Αβατάρα του θεού Βισνού. Η θεότητα πέρνει την μορφή λεοντανθρώπου κι έτσι κατέρχεται στον κόσμο για να τον σώσει από τον κακό δαίμονα Χιρανυακασίπου, ο οποίος επειδή προικίστηκε από τον Βράχμα με διάφορα χαρίσματα, είχε αποκτήσει υπερβολική δύναμη και βασάνιζε θεούς και ανθρώπους. Ήταν προικισμένος κι με αθανασία ώστε δεν φοβόταν τον θάνατο, ούτε από θεό ούτε από άνθρωπο, ούτε ημέρα ούτε νύχτα. Ο Βισνού κατά το ηλιοβασίλεμα, το οποίοδεν είναι ούτε ημέρα ούτε νύχτα, μεταμορφώθηκε σε μισό άνθρωπο και μισό λιοντάρι, έτσι που να μην είναι ούτε άνθρωπος, ούτε ζώο, σκότωσε το δαίμονα.
Ντέιβιντ Τζωρτζ Χόγκαρθ

Ο Ντέιβιντ Τζωρτζ Χόγκαρθ (αγγλικά: "David George Hogarth", 1862-1927) ήταν Βρετανός αρχαιολόγος και λόγιος.
Νούουλοπα

Η Νούουλοπα (σαμόα: Nu'ulopa) είναι ένα μικρό ακατοίκητο νησί των νησιών Σαμόα. Ανήκει στο Αϊγκα-ι-λε-Τάι. Βρίσκεται δυτικά της Απολίμα και ανατολικά του Μανόνο.
Λεφάγκα

Η Λεφάγκα (σαμόα: Lefaga) είναι ένα χωριό των Σαμόα. Ανήκει στην Άανα. 

Η Ταινία Πίσω στον Παράδεισο παίχτηκε στο Ματαούτου, μέρος της Λεφάγκα.
Βαράχα

Ο Βαράχα σε ναό στο [[Κχατζουράχο (Μνημεία)|Κχατζουράχο]], Ινδία.
Βαράχα είναι η τρίτη Αβατάρα του θεού Βισνού. Όταν ο δαίμονας Χιρανυάκσα είχε βουλιάξει τη γη στον "παγκόσμιο" ωκεανό, ο Βισνού πήρε τη μορφή του αγριόχοιρου, πάλεψε με το δαίμονα, τον νίκησε και ανύψωσε πάλι τη γη.
Βαμάνα

Βαμάνα είναι η πέμπτη Αβατάρα του θεού Βισνού. Με τη μορφή νάνου εξολοθρεύει τον δαίμονα Μπάλι,ο οποίος αν και αρχικά ήταν ένας αγαθός βασιλιάς που κυβερνούσε το λαό με σύνεση και διακαιοσύνη, τελικά η υπερβολική δύναμη η οποία του δωρίστηκε από τον Βισνού, τον διεύθειρε ανατρέποντας την ισορροπία ανάμεσα στον θεϊκό και ανθρώπινο κόσμο. Ο Βισνού με τη μορφή Βραχμάνου νάνου, παρουσιάστηκε στον Μπάλι ζητώντας από αυτόν να του δώσει τόση γη όση θα κάλυπτε με τρία βήματά του. Ο Μπάλι δέχθηκε, όμως ο νάνος Βισνού έγινε ξαφνικά τεράστιος και με το πρώτο βήμα κάλυψε όλη τη γη, με το δεύτερο τον ουρανό, και με το τρίτο κατέβηκε στον κάτω κόσμο, διώχνοντας το βασιλία.
Απολίμα-Τάι

Η Απολίμα Τάι το [[1890]] με [[1910]]

Η Απολίμα-Τάι (σαμόα: Apolima-Tai) είναι ένα χωριό των νησιών Σαμόα, στο διαμέρισμα της Αϊγκα-ι-λε-Τάι. Είναι ο μοναδικός οικισμός του νησιού Απολίμα. Έχει πληθυσμό μόνο 75 κατοίκων (2006), και είναι το μόνο μέρος της Απολίμα που κατοικείται.
Ίρμα Κολάση

Η Ίρμα Κολάση (Αθήνα, 28 Μαΐου 1918 - Παρίσι, 27 Μαρτίου 2012), ήταν διάσημη Ελληνίδα μεσόφωνος.
Σάλουα

Η Σάλουα (σαμόα: Salua) είναι ένα χωριό των νησιών Σαμόα. Είναι το δεύτερο μικρότερο χωριό του νησιού Μανόνο, μετά το Απάι. Ανήκει στο Αϊγκα-ι-λε-Τάι. Έχει πληθυσμό μόνο 201 κατοίκων (2006).

Το Μανόνο συμπεριλάμβάνει μόνο τέσσερα χωριά: Λεπουιά'ι, Φαλέου, Απάι και την Σάλουα.
Αϊγκα-ι-λε-Τάι

Η Αϊγκα-ι-λε-Τάι (Σαμόα: Aiga-i-le-Tai) είναι ένα διαμέρισμα του νησιού Ουπόλου των νησιών Σαμόα. Έχει έκταση 27 τ.χλμ. και πληθυσμό 4.508 κατοίκων (2001). Πρωτεύουσα είναι η Μουλιφάνουα.
Απάι

Το Απάι (σαμόα: Apai) είναι ένα το μικρότερο χωριό του νησιού Μανόνο του Αϊγκα-ι-λε-Τάι, Σαμόα. Έχει πληθυσμό μόνο 111 κατοίκων (2006).).

Το Μανόνο συμπεριλάμβάνει μόνο τέσσερα χωριά: Λεπουιά'ι, Φαλέου, Σάλουα και το Απάι.
Μουλιφάνουα

Η Μουλιφάνουα (σαμόα: Mulifanua) είναι ένα χωριό των νησιών Σαμόα και πρωτεύουσα της Αϊγκα-ι-λε-Τάι.
Φαλέου

Η Φαλέου (σαμόα: Faleu) είναι ένα χωριό των νησιών Σαμόα. Είναι το μεγαλύτερο σε πληθυσμό χωριό του νησιού Μανόνο. Ανήκει στο Αϊγκα-ι-λε-Τάι. Έχει πληθυσμό 354 κατοίκων (2006).

Το Μανόνο συμπεριλάμβάνει μόνο τέσσερα χωριά: Σάλουα, Λεπουιά'ι, Απάι και την Φαλέου.
Λουφιλούφι

Η Λουφιλούφι (σαμόα: Lufilufi) είναι μια κωμόπολη της Άτουα στα νησιά Σαμόα. Έχει πληθυσμό 962 κατοίκων (2006).
Λαλομάνου

Η Λαλομάνου (σαμόα: Lalomanu) είναι μια κωμόπολη της Άτουα στα νησιά Σαμόα. Έχει πληθυσμό 791 κατοίκων (2006).

Η Παραλία της Λαλομάνου. Πίσω βρίσκεται το νησί [[Νου'ουτέλε]]
Σαμαμέα

Η Σαμαμέα (σαμόα: Samamea) είναι η μια κωμόπολη των Σαμόα. Είναι η πρωτεύουσα της Βάα-ο-Φονότι.
Σολοσόλο

Η Σολοσόλο (σαμόα: Solosolo) είναι μια κωμόπολη της Άτουα στα νησιά Σαμόα. Έχει πληθυσμό 1.606 κατοίκων (2006).
Αρχαιανακτίδες

Οι Αρχαιανακτίδες η Αρχαινετίδες, (Αρχαία Ελληνικά : "Ἀρχαιανακτίδαι"), ήταν Ελληνική οικογένεια-δυναστεία βασιλέων του Βοσπόρου την περίοδο 480–438 π.Χ. , κυβέρνησαν συνολικά 42 χρόνια . Ήταν η πρώτη δυναστεία που ένωσε τις εκεί πόλεις κράτη δημιουργώντας το Βασίλειο του Βοσπόρου, το όνομα οφείλεται στην πρώτο βασιλιά Αρχαιάνακτα. Από τους βασιλείς της δυναστείας ελάχιστοι είναι γνωστοί ή έχει διασωθεί κάτι για την ζωή τους. 

Η καταγωγή της οικογένειας είναι άγνωστη, πιθανολογείτε ότι ήταν από τους πρώτους οικιστές του Ποντικάπαιου ή της Ερμώνασσας, αριστοκρατικής καταγωγής, με πιθανή καταγωγή την Μυτιλήνη ή την Μίλητο.

Το 480 π.Χ. οι ελληνικές αποικίες του Βοσπόρου ίδρυσαν αμφικτιονία, πολιτική και θρησκευτική ένωση , πιθανότατα ο Αρχαιάναξ ήταν στρατηγός της ένωσης που σταδιακά εξελίχθηκε σε τυραννία. Οι Αρχαιανακτίδες έκαναν πρωτεύουσα του βασιλείου τους το Παντικάπαιο όπου επί βασιλείας τους χτίστηκε ο ναός του Απόλλων και έκοψαν και νομίσματα με την επιγραφή "ΑΠ ΟΛ". Μάλιστα αναφέρεται ότι για την προστασία των εδαφών του βασιλείου χρησιμοποιούσαν μισθοφόρους, επίσης έκαναν πολλά οχυρωματικά έργα. Το βασίλειο γνώρισε οικονομική ακμή και ιδρύθηκαν νέες αποικίες στην περιοχή. 

Το 438 π.Χ. επί βασιλείας του τελευταίου Αρχαιανακτίδα έγινε εξέγερση από τον Σπάρτοκο ή Σπάρτακο , Θράκα πιθανό μισθοφόρο στρατιωτικό ή κυβερνήτη του βασιλείου, που κατέλαβε την εξουσία και δημιούργησε νέα δυναστεία των Σπαρτοκιδών.
Μέλαμπες Ρεθύμνης

Οι Μέλαμπες Ρεθύμνης είναι ορεινό χωριό που βρίσκεται στην Κρήτη, στην πρώην επαρχία του Αγίου Βασιλείου του νομού Ρεθύμνης.
Ουαφάτο

Η Ουαφάτο (σαμόα: Uafato) είναι η ένα χωριό της Βάα-ο-Φονότι στα νησιά Σαμόα. Έχει πληθυσμό 235 κατοίκων (2006).
Λάνο

Η Λάνο (σαμόα: Lano) είναι κωμόπολη της Φάασαλελεαγκα στα νησιά Σαμόα. Έχε πληθυσμό 721 κατοίκων (2006).).
Φάασαλελεαγκα

Η Φάασαλελεαγκα (Σαμόα: Aiga-i-le-Tai) είναι ένα διαμέρισμα του νησιού Σαβάι των νησιών Σαμόα. Έχει έκταση 266 τ.χλμ. και πληθυσμό 12.949 κατοίκων (2001). Πρωτεύουσα είναι η Σαφοτουλαφάι.

thumb|right|250px|Λεωφορείο του Σαβάι
Σαϊζάρ

Η πόλη της Σαϊζάρ βρισκόταν στην κεντρική Συρία, στις όχθες του ποταμού Ορόντη, στα βορειοδυτικά της Χάμα. 

Σύμφωνα με τις επιγραφές της Αιγυπτιακής πόλεως Αμάρνα, η πόλη στην αρχή έφερε το εγχώριο όνομα "Senzar" ή "Sezar". Με την έλευση του Μεγάλου Αλεξάνδρου στην περιοχή, Θεσσαλοί άποικοι (από το ιππικό του Έλληνα βασιλιά) εγκαταστάθηκαν στην περιοχή που τους παραχωρήθηκε εξ αιτίας της γενναιότητάς τους. Τότε επανίδρυσαν την πόλη ως Λάρισα, σε ανάμνηση της πατρίδας τους. Η άδεια τους παραχωρήθηκε κατά πάσα πιθανότητα από τον Μ. Αλέξανδρο, μολονότι ο ιστορικός Αππιανός πρότεινε τον Σέλευκο Α΄. Οι κάτοικοι της ελληνιστικής πόλεως -ως αντάξιοι συνεχιστές των προγόνων τους- προμήθευαν τον Σελευκιδικό στρατό με άριστους ιππείς. Αυτοί στελέχωναν το πρώτο άγημα του ιππικού. Παράλληλα, όπως και στην θεσσαλική πόλη, έτσι και στην νέα αποικία υπήρχε εκεί βασιλικό ιπποφορβείο. Η Λάρισα, μαζί με την Απολλωνία, την Κασιανή και τα Μέγαρα βρισκόνταν στην "Απαμηνή" χώρα, δηλαδή στα περίχωρα της πόλεως της Απάμειας. Μάλιστα σύμφωνα με τον Στράβωνα η Λάρισα ήταν φόρου υποτελής στην Άπάμεια. Κατά την επανάσταση του Σελευκίδη στρατηγού Διοδότου Τρύφωνος εναντίον του Δημητρίου Β΄ Νικάτορα (142 π.Χ.), η Λάρισα ναι μεν καταλήφθηκε από τις δυνάμεις του πρώτου, αλλά και είχε πόλεμο με την Απάμεια. Από την εποχή εκείνη και μετά έκοψε χάλκινα αυτόνομα νομίσματα. 

Στην θέση της αρχαίας πόλης βρίσκεται η σημερινή Σαϊζάρ.
EN 1994

Ο EN 1994, γνωστός ως ΕΥΡΩΚΩΔΙΚΑΣ 4: Σχεδιασμός σύμμικτων φερουσών κατασκευών από χάλυβα και σκυρόδεμα, αποτελεί μέρος μίας σειράς Ευρωπαϊκών Προτύπων, γνωστοί ως Ευρωκώδικες, που ορίζει τις τεχνικές προδιαγραφές που εφαρμόζονται στο σχεδιασμό σύμμικτων κτιρίων και έργων αρμοδιότητας πολιτικού μηχανικού από χάλυβα και σκυρόδεμα. Ασχολείται με τις αρχές και τις απαιτήσεις για ασφάλεια και λειτουργικότητα των κατασκευών, τις βασικές αρχές του σχεδιασμού και των ελέγχων επάρκειάς τους που περιλαμβάνονται στο Πρότυπο EN 1990: Βάσεις του σχεδιασμού των κατασκευών.

Ο EN 1994 ασχολείται μόνο με απαιτήσεις για αντοχή, λειτουργικότητα, ανθεκτικότητα και πυρασφάλεια των κατασκευών από χάλυβα. Άλλες απαιτήσεις, που αφορούν π.χ. θερμικές ή ηχητικές μονώσεις δεν καλύπτονται.

Ο Ευρωκώδικας 4, απαρτίζεται από τα ακόλουθα μέρη:
EN 1992

Ο EN 1992, γνωστός ως ΕΥΡΩΚΩΔΙΚΑΣ 2: Σχεδιασμός φορέων από Σκυρόδεμα, είναι μία σειρά Ευρωπαϊκών Προτύπων, γνωστοί ως Ευρωκώδικες, που ορίζει τις τεχνικές προδιαγραφές για το σχεδιασμό των κτιρίων και των έργων Πολιτικού Μηχανικού που κατασκευάζονται από άοπλο, οπλισμένο και προεντεταμένο σκυρόδεμα. Είναι συμβατός με τις αρχές και τις απαιτήσεις ασφαλείας και λειτουργικότητας των κατασκευών, τις βάσεις του σχεδιασμού και ελέγχου τους που περιλαμβάνονται στο Πρότυπο EN 1990: Βάσεις του σχεδιασμού των κατασκευών.

Ο Ευρωκώδικας 2 προορίζεται για χρήση σε συνδυασμό με τα πρότυπα:

*EN 1990: Βάσεις του σχεδιασμού των κατασκευών
*EN 1991: Δράσεις επί των κατασκευών
*hEN’s: Δομικά προϊόντα σχετιζόμενα με τις κατασκευές από σκυρόδεμα
*ENV 16370: Εκτέλεση έργων από σκυρόδεμα
*EN 1997: Γεωτεχνικός σχεδιασμός
*EN 1998: Αντισεισμικός σχεδιασμός των κατασκευών, όταν οι κατασκευές από σκυρόδεμα βρίσκονται σε περιοχές με σεισμική επικινδυνότητα.

Τα τμήματα του Ευρωκώδικα 2, τα οποία είχαν μεταφραστεί στα Ελληνικά ως τον Οκτώβριο του 2004, περιλαμβάνουν τα ακόλουθα μέρη:
*Μέρος 1.1: Γενικοί κανόνες και κανόνες για κτίρια
*Μέρος 1.2: Σχεδιασμός για πυρασφάλεια
*Μέρος 2: Γέφυρες από οπλισμένο και προεντεταμένο σκυρόδεμα
*Μέρος 3: Υδατοδεξαμενές και κατασκευές υπό υδατοφόρτιση

Ειδικότερα: